Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: Gt.: a gazdasági társaságokról szóló 2006. évi IV. törvény
Paragraph Index: 83

6. Fogalmak Az alábbiakban közölt fogalmak az adatszolgáltatásra vonatkozó táblázatokra, valamint a kitöltési útmutatóra érvényesek. Alapvető kölcsöntőke: a Hpt. 5. számú melléklet 11. pontjában meghatározott kölcsön. Alárendelt kölcsöntőke: a Hpt. 5. számú melléklet 19. pontjában meghatározott kölcsön. Államkötvény: az állampapírok [Tpt. 5. § (1) bekezdés 6. pontjában meghatározott értékpapírok] közül a magyar állam által kibocsátott, hitelviszonyt megtestesítő értékpapírok a kincstárjegyek kivételével. Átvezetési számla: a pénzeszközökkel kapcsolatos számlák egymás közötti forgalmában az ellenszámla helyettesítője. Befizetett jegyzett tőke: a Hpt. 5. számú melléklet 6. pontjában meghatározott feltételekkel rendelkező szavatoló tőke elem (lásd: vegyes tulajdonságú befizetett jegyzett tőke) Bruttó érték: a bekerülési, beszerzési, nyilvántartási, szerződés szerinti – értékvesztésekkel, céltartalékkal, értékcsökkenési leírással stb. nem csökkentett, értékelési különbözettel nem módosított – érték. A mérlegen kívüli tételek esetében a nyilvántartási (szerződés szerinti) érték. Egyéb kiegészítő tevékenység: a Hpt. 6/A. § (4) bekezdésében felsorolt tevékenységek. Egyéb üzleti tevékenység: pénzforgalmi intézmény működési és tevékenységi engedélyében szereplő, a pénzforgalmi szolgáltatási tevékenységen és a pénzforgalmi szolgáltatáshoz kapcsolódó egyéb felügyelet tevékenységi engedélyével és engedély nélkül végezhető, nem pénzügyi szolgáltatás. Elektronikus pénzeszköz: a Hpt. 2. számú melléklet I. fejezet 5.3. pontja szerinti fizetési eszköz. Elkülönített letéti számlán elhelyezett ügyfélpénz: a Hpt. 87/L. § (3) bekezdés a) pontja szerint letéti számlán elhelyezett, átvételt követő munkanap végéig fizetési művelet végrehajtására fel nem használt pénzeszköz. Értékpapír-kölcsönzés: a Tpt. 4. § (1) bekezdés 44. pont szerinti fogalom. Fizetési művelet: Pft. 2. § 7. pontjában meghatározott ügylet. Fizetési számla: a Pft. 2. § 8. pontjában meghatározott számla. Járulékos kölcsöntőke: a Hpt. 5. számú melléklet 18. pontjában meghatározott kölcsön. Jegybanki kötvény: jegybank által kibocsátott, hitelviszonyt megtestesítő értékpapír. Hátrasorolt kötelezettség: az Szmt. 42. § (4) bekezdésében foglalt kölcsön, illetve hitelviszonyt megtestesítő értékpapír. Hitelintézet: Hpt. 5. § (3) bekezdésében meghatározott pénzügyi intézmények. A felszámolás, illetve végelszámolás alatt lévő hitelintézeteket azonban a nem pénzügyi vállalatok közé kell átsorolni. Hitel- és pénzkölcsön nyújtása: a Hpt. 2. számú melléklet I. fejezet 10. pontjában felsorolt tevékenység. Pénzforgalmi intézményeknél a Hpt. 6/B. §-ában foglalt korlátozással. Készpénz helyettesítő fizetési eszköz: a Hpt. 2. számú melléklet I. fejezet 5.1. pontjában meghatározott eszköz. Kincstárjegy: az állam által kibocsátott, rövid lejáratú, névre szóló, hitelviszonyt megtestesítő értékpapír. Készpénzforgalmi tranzakciók: fizetési számla terhére vagy javára, valamint a fizetési számla használata nélküli az intézmény pénztárában vagy postai úton történő kifizetés, illetve befizetés (készpénzfizetésre szóló csekk nélkül) Kötvény: hitelviszonyt megtestesítő értékpapír. Hitelkeret: a hitelező és az adós között írásban a Hpt. 6/B. §-ának figyelembevételével létesített hitelszerződés alapján meghatározott pénzösszeg rendelkezésre tartása az adós részére, amelynek terhére az intézmény – meghatározott szerződési feltételek megléte esetén – kölcsönszerződés megkötésére, vagy egyéb hitelművelet végzésére köteles. Hitelviszonyt megtestesítő értékpapír: a Tpt. 5. §. (1) 57. pont szerinti értékpapír. Jegyzett tőke: az Szmt. 35. §-ának (3) bekezdése szerint meghatározott tőke. Kapcsolt vállalkozás: az Szmt. 3. § (2) bekezdés 7. pontjában meghatározott vállalkozás. Lejárat szerinti bontás: A felügyeleti mérlegben szereplő tételeket az Szmt. vonatkozó előírásainak megfelelően a hátralévő lejárat szerinti bontásban kell szerepeltetni. Letéti szolgáltatás: Hpt. 2. számú melléklet I. fejezet 6. pontjában leírt tevékenység. Nem valódi penziós (elhelyezési) ügylet: az Szmt. 3. § (8) bekezdés 11. b) pontjában meghatározott ügylet. Nettó érték: az Szmt. által meghatározott, értékvesztéssel (illetve a számviteli előírás szerint értékcsökkenéssel, céltartalékkal) csökkentett, illetve értékelési különbözettel módosított érték. Opciós ügyletek: a Tpt. szerint meghatározott vételi opció és/vagy eladási opció Pénzeszközök: az Szmt. 31. § szerint a készpénz, az elektronikus pénzeszköz és a csekkek, továbbá a bankbetétek. Pénzforgalmi közvetítő: a Hpt. 2. számú melléklet I. fejezet 12.3. pontjában meghatározott tevékenységet végző közvetítő [Hpt. 6/C. (1) bekezdés ac) pontja szerint] Pénzforgalmi szolgáltatás: a Hpt. 2. számú melléklet I. fejezet 9. pontjában meghatározott tevékenység. Pénzforgalmi szolgáltatáshoz kapcsolódó pénzügyi szolgáltatás: a Hpt. 6/A. § (3)-(4) bekezdésében foglalt, a Felügyelet engedélyével végzett pénzügyi és kiegészítő pénzügyi szolgáltatás, és a pénzfogalmi szolgáltatásokhoz szorosan kapcsolódó egyéb kiegészítő szolgáltatások, továbbá a 6/B. §-ban foglalt korlátozásokkal végzett hitel- és pénzkölcsön nyújtási tevékenység. Részvénnyé átváltoztatható kötvény: a Gt. 194. § (1) bekezdése szerint a részvénytársaság által kibocsátott névre szóló kötvény, amely a kötvényes kérésére törzsrészvénnyé kell átalakítani. A szavatoló tőkében történő beszámíthatóságát a Hpt. 5. számú melléklet

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes